stanford-oval/wikipedia huggingface dataset:
Federica Montseny
Elämä > Sisällissodan aika ja ministerin tehtävät

Sisällissodan sytyttyä toisen tasavallan pääministeri Francisco Largo Caballero nimitti 4. marraskuuta 1936 Montsenyn sosiaali- ja terveysministeriksi. Montsenyn ministerikaudella oli käynnissä niin sanottu Espanjan vallankumous, jolloin tasavaltalaisten hallussa olleille Katalonian, Aragonian ja Andalusian maakuntien alueille sekä osiin Levantea luotiin anarkistisia ja libertaarisosialistisia yhteiskuntajärjestelmiä. Ministerinä Montseny keskittyi erityisesti köyhien ja vähävaraisten terveydenhuollon kohentamiseen. Hän teki myös naisen asemaa parantavia uudistuksia, joista merkittävin oli heti ministerikautensa alkuvaiheessa vuonna 1936 tapahtunut abortin laillistaminen Kataloniassa. Montseny karsi myös ministeriönsä byrokratiaa ja lisäsi naisten määrää hallinnossa.
Koska anarkismin periaatteisiin ei kuulu toiminta puoluepolitiikassa, Espanjan kansanrintaman muodostaman hallituksen ministeriksi ryhtyminen oli Montsenylle erittäin vaikea ratkaisu. Lopulta hän päätti kuitenkin ottaa tehtävän vastaan, koska hän katsoi sen olevan tarpeellista fasismin vastaisen yhteisen rintaman vuoksi. Vaikka Montsenylla oli takanaan myös CNT:n anarkosyndikalistien tuki, hän sai ratkaisustaan paljon kritiikkiä. Sitä esittivät muun muassa anarkismin merkittävimpiin filosofeihin kuuluva Emma Goldman ja italialainen militantti anarkisti Camillo Berneri, joka laati Montsenylle avoimen kirjeen. Hän joutui luopumaan ministerin tehtävistään toukokuussa 1937 käydyn tasavaltalaisten keskinäisen valtataistelun eli niin sanotun Barcelonan toukokuun tapahtumien jälkeen.
Elämä > Sisällissodan jälkeen

Sisällissodan päätyttyä tasavaltalaisten tappioon vuonna 1939 Montseny matkusti diplomaattipassin turvin Ranskaan, jossa hän jatkoi CNT:n maanalaisen toiminnan organisointia. Toisen maailmansodan natsimiehityksen aikana Montseny oli vangittuna Perigueux’n ja Limogesin vankiloissa, mutta hänen raskautensa esti luovuttamisen Espanjaan. Sen sijaan hän pysyi kotiarestissa sodan loppuun saakka. Rauhan tultua Montseny työskenteli muun muassa toimittajana. Hänen kirjallinen tuotantonsa käsittää noin 15 poliittista teosta sekä viitisenkymmentä romaania, runoteosta ja lastenkirjaa. Montseny oli naimisissa ja sai kolme lasta.
Espanjan siirryttyä diktaattori Francon kuoleman jälkeen demokratiaan Montseny palasi vuonna 1977 maanpaosta. Hän osallistui Barcelonassa CNT-ammattiliiton ensimmäiseen sisällissodan jälkeiseen kokoukseen ja piti puheen kymmenilletuhansille kuulijoille. Federica Montseny kuoli Ranskan Toulousessa 88-vuotiaana tammikuussa 1994. Hänet on haudattu Toulousen Cimetière de Rapas -hautausmaalle.
Aiheesta muualla

Kuvia tai muita tiedostoja aiheesta Federica Montseny Wikimedia Commonsissa
Federica Montseny -keskuksen kotisivut (espanjaksi)
Montseny puhuu CNT:n kannattajille Barcelonassa Francon kuoleman jälkeen vuonna 1977.
Franca

| Franca |
| --- | --- |

 lippu:  vaakuna
 Sijainti osavaltiossa.
 Franca
 Koordinaatit: 20°32′19″S, 47°24′3″W 
Valtio:  Brasilia
Osavaltio:  São Paulo
Aikavyöhyke:  UTC-3
 – Kesäaika:  UTC-2
 
 www.franca.sp.gov.br 
Infobox OKVirheellinen NIMI-arvo: 
Franca on kaupunki Brasiliassa São Paulon osavaltiossa.
Vuonna 2007 siellä asui 328 221 henkeä. Francassa on yksi Brasilian suurimmista sokeritehtaista. Lisäksi siellä on huonekalu-, kenkä-, lääke- ja kemianteollisuutta.
Aiheesta muualla

Kuvia tai muita tiedostoja aiheesta Franca Wikimedia Commonsissa
Florian Eisath

Florian Eisath (s. 27. marraskuuta 1984) on italialainen alppihiihtäjä, joka edustaa Gruppi Sportivi Fiamme Giallea.
Eisath kilpaili maailmancupissa ensimmäisen kerran Alta Badian suurpujottelussa joulukuussa 2004. Ensimmäiset maailmancupin pisteensä hän saavutti joulukuussa 2005 oltuaan 24:s Kranjska Goran suurpujottelussa. Kymmenen parhaan joukkoon hän sijoittui ensimmäisen kerran oltuaan kuudes Adelbodenin suurpujottelussa tammikuussa 2015. Toistamiseen hän saavutti saman sijoituksen Beaver Creekin suurpujottelussa joulukuussa 2015. Ensimmäisen palkintosijansa hän saavutti oltuaan kolmas Alta Badian suurpujottelussa joulukuussa 2016.
Eisath sijoittui Vailin / Beaver Creekin MM-kilpailuissa 2015 suurpujottelussa kahdeksanneksi. Pyeongchangin olympialaisissa 2018 hän oli samassa lajissa neljästoista.
Aiheesta muualla

Florian Eisathin kotisivut
Free as a Bird (albumi)

| Free as a Bird Supertramp |
| --- | --- | --- |

Studioalbumin tiedot
 Julkaistu: 13. lokakuuta 1987
 Kesto: 44.17
 Levy-yhtiö: A&M
Listasijoitukset
  93.  101.
Supertrampin muut julkaisut
| The Autobiography of Supertramp 1986 | Free as a Bird 1987 | Live ’88 1988 |
Free as a Bird on brittiläisen pop rock -yhtye Supertrampin yhdeksäs studioalbumi. Albumi julkaistiin 13. lokakuuta 1987.
Albumi debytoi Britannian albumilistan sijalla 93. Yhdysvalloissa se nousi Billboard 200 -listan sijalle 101.
Kappaleet > A-puoli

It’s Alright – 5.01
Not the Moment – 4.37
It Doesn’t Matter – 4.53
Where I Stand – 3.42
Free as a Bird – 4.25
Kappaleet > B-puoli

I’m Beggin’ You – 5.30
You Can Never Tell with Friends – 4.19
Thing for You – 4.00
An Awful Thing to Waste – 7.50
Arvostelut

Allmusic:
Käännös suomeksi
Espanjan koripallomaajoukkue

Espanjan koripallomaajoukkue edustaa Espanjaa koripallon maajoukkuekilpailuissa.
Historia > Olympialaisissa

Koripallo oli ensimmäisen kerran virallisena lajina mukana olympialaisissa Berliinissä 1936, mutta tuolloin Espanja vetäytyi turnauksesta sisällissotansa vuoksi. Seuraavan kerran maa osallistui olympialaisten koripalloturnaukseen Roomassa 1960 sijoittuen 14:nneksi. Méxicossa 1968 joukkue oli seitsemäs ja Münchenissä 1972 yhdestoista.
Moskovan 1980 kisoja boikotoivat monet länsimaat mutta Espanja oli mukana ja sijoittui neljänneksi hävittyään pronssiottelussa Neuvostoliitolle pistein 94–117. Los Angelesin 1984 kisoja boikotoivat puolestaan itäblokin maat ja Espanja selviytyi finaaliin, jossa se hävisi Yhdysvalloille 65–96.
Soulin 1988 olympialaisissa Espanja sijoittui kahdeksanneksi, kotikisoissaan Barcelonassa 1992 yhdeksänneksi ja Sydneyssä 2000 jälleen yhdeksänneksi. Ateenan 2004 olympialaisissa joukkue sijoittui seitsemänneksi. Pekingin 2008 olympialaisissa se saavutti hopeaa hävittyään ainoastaan Yhdysvalloille, ensin alkulohkossa ja toistamiseen loppuottelussa. Lontoon olympialaisissa 2012 Espanja sai jälleen hopeaa. Voitettuaan välieräottelussa Venäjän se hävisi loppuottelussa Yhdysvalloille. Rio de Janeirossa 2016 Espanja sai pronssia kukistettuaan pronssiottelussa Australian.
Historia > MM-kisoissa

Espanja osallistui koripallon ensimmäisiin maailmanmestaruuskilpailuihin 1950 ja sijoittui yhdeksänneksi. Seuraavan kerran maa pääsi kisoihin mukaan 1974 ja sijoittui viidenneksi. Yksien väliin jääneiden kisojen jälkeen maa oli mukana jälleen 1982 ja sijoittui neljänneksi. Vuonna 1986 Espanja sijoittui kotikisoissaan viidenneksi. Kaksissa seuraavissa MM-kisoissa joukkueen sijoitus oli kymmenes. Vuoden 1998 kisoissa se sijoittui viidenneksi ja Alberto Herreros oli kisojen paras korintekijä.
Vuoden 2002 MM-kisoissa Yhdysvalloissa Espanja sijoittui viidenneksi voitettuaan viimeisessä sijoitusottelussaan poikkeuksellisen huonosti pelanneen isäntämaan pistein 81–75.
Historia > MM-kisoissa > MM-kisat 2006

Japanissa järjestetyissä vuoden 2006 MM-kisoissa Espanjan miesten koripallomaajoukkue voitti historiansa ensimmäisen arvokisakultamitalin. Välierässä se kaatoi olympiavoittaja Argentiinan pistein 75–74. Finaalissa se voitti Kreikan ylivoimaisin pistein 70–47, vaikka kisojen arvokkaimmaksi pelaajaksi valittu Pau Gasol ei pystynyt enää pelaamaan loukkaannuttuaan välierässä. Finaalissa Espanjan parhaat pistemiehet olivat 20 pistettä keränneet Juan Carlos Navarro ja kisojen tähtiviisikkoon Gasolin ohella valittu Jorge Garbajosa. Joukkuetta valmensi Pepu Hernández, jonka isä kuoli finaalia edeltävänä yönä.
Historia > MM-kisoissa > MM-kisat 2010–

Vuoden 2010 MM-kilpailuissa Espanja sijoittui kuudenneksi ja 2014 viidenneksi.
Kiinan MM-kilpailuissa 2019 Espanja voitti historiansa toisen maailmanmestaruuden: loppuottelussa se voitti Argentiinan 95–75.
Historia > EM-kisoissa

Espanja on historiansa aikana saavuttanut 12 mitalia koripallon EM-kisoissa. Jo vuonna 1935 lajin ensimmäisissä EM-kisoissa se sai hopeaa. Seuraava hopeamitali tuli kotikisoista 1973. Vuonna 1983 joukkue sai jälleen hopeaa ja 1991 pronssia. Vuosituhannen taitteessa se oli kolmissa peräkkäisissä kisoissa mitaleilla: hopeaa 1999, pronssia 2001 ja hopeaa 2003. Vuoden 2005 kisoissa sijoitus oli neljäs ja vuonna 2007 joukkue sai hopeaa. Vuoden 2009 kisoissa joukkue voitti EM-kultaa.
Liettuan vuoden 2011 EM-kilpailuissa Espanja puolusti mestaruuttaan ja eteni loppuotteluun, jossa se kohtasi Ranskan. Ottelu päättyi lopulta Espanjan voittoon ja maa uusi mestaruutensa. Espanjan Juan Carlos Navarro valittiin kisojen arvokkaimmaksi pelaajaksi.
Vuoden 2013 EM-kilpailuissa Sloveniassa Espanja voitti alkulohkonsa neljällä otteluvoitolla ja isäntämaalle kärsityllä tappiolla. Jatkolohkossa Espanja voitti kaksi ottelua viidestä, kun se voitti Suomen ja sen alkulohkovoitto Kroatiasta laskettiin mukaan. Puolivälierissä Espanja voitti toisen alkulohkon ykkösen Serbian mutta hävisi välierissä jatkoajan jälkeen Ranskalle. Pronssiottelussa Espanja voitti Kroatian pistein 92–66.
Vuoden 2015 EM-kilpailuissa Espanja voitti kolmannen mestaruutensa voitettuaan loppuottelussa Liettuan. EM-kilpailuissa 2017 se saavutti pronssia kukistettuaan pronssiottelussa Venäjän.
Aiheesta muualla

Kuvia tai muita tiedostoja aiheesta Espanjan koripallomaajoukkue Wikimedia Commonsissa
FIBA Europen maajoukkueet
Alankomaat | Albania | Andorra | Armenia | Azerbaidžan | Belgia | Bosnia ja Hertsegovina | Bulgaria | Englanti | Espanja | Georgia | Irlanti | Islanti | Israel | Italia | Itävalta | Kreikka | Kroatia | Kypros | Latvia | Liettua | Luxemburg | Malta | Moldova | Montenegro | Norja | Pohjois-Irlanti | Pohjois-Makedonia  |  Portugali | Puola | Ranska | Romania | Ruotsi | Saksa | San Marino | Skotlanti | Serbia | Slovakia | Slovenia | Suomi | Sveitsi | Tanska | Tšekki | Turkki | Ukraina | Unkari | Wales | Valko-Venäjä | Venäjä | Viro | Yhdistynyt kuningaskunta
Entisiä joukkueita: DDR | Jugoslavia | Neuvostoliitto | Tšekkoslovakia
Iso Siikajärvi (Kangasniemi)

| Iso Siikajärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°09′07″N, 26°22′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskupuro:  puro Myllylampeen 
Järvinumero:  14.926.1.017
Mittaustietoja
Pinnankorkeus:  131,5 m  
Pituus:  3,4 km  
Leveys:  1,4 km  
Rantaviiva:  14,085 km  
Pinta-ala:  1,82494 km²   
Saaria:  5 
 fiIso Siikajärvi 
Iso Siikajärvi  on Etelä-Savossa Kangasniemellä  Häppälänmäen lähellä sijaitseva järvi.
Maantietoa

Järvi on 3,4 kilometriä pitkä, 1,4 kilometriä leveä, ja sen pinta-ala on 182 hehtaaria eli 1,8 neliökilometriä. Järvellä on kartan mukaan 5 saarta.  Sen rantaviivan pituus on 14,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Synsiäjärven valuma-alueeseen (14.926) se kuuluu. Järven vedenpinnan korkeus on 131,5 metriä mpy.
Free Your Mind

Free Your Mind oli Helsingin kaupungin nuorisoasiainkeskuksen ylläpitämä nuorten media-areena.
Free Your Mind syntyi yhteistyössä Yleisradion kanssa.
Free Your Mindin monimediallinen toimintatapa lähti ensin aiheesta, sitten näkökulmasta ja lopuksi valittiin mediaväline. Internet oli välineistä laajin sisältäen myös internetradiotoiminnan. Laaja verkkopalvelu sisälsi toimituksellisia juttuja, useita tuhansia videoleikkeitä, keskustelufoorumin, postikorttipalvelun, blogin ja podcasteja. Free Your Mind teki sisältöjä myös televisioon.
Toimituksen muodostivat Free Your Mindiin säännöllisesti sisältöä tuottavat nuoret toimittajat. Toiminta perustui harrastamiseen ja nuoret valitsivat juttuaiheensa itse.
Toimitus kiersi kaikki nuorisoasiainkeskuksen isot kulttuuritapahtumat. Isoimpia tuotantoja, joissa toimitus oli aktiivisesti mukana, olivat Ääni ja Vimma -musiikkikatselmus sekä Dance Action -musiikkikatselmus.
Historia

Helsingin kaupungin nuorisoasiankeskuksella on ollut aktiivista videopajatoimintaa jo 1980-luvun lopulta asti. Vuonna 1995 Itäkeskuksen ja Narrin videopajat sekä Malmin mediapaja tekivät aloitteen videopajojen yhdistämisestä. Aloite jäi hautumaan vuosiksi.
Free Your Mindin media-areenan historian voidaan katsoa alkaneeksi 1990-luvun lopussa, jolloin perustettiin nuorten kunta-aloitteesta virtuaalinen kohtauspaikka nuorisotalo.net. Yhteistyötä tehtiin silloisen HPY:n kanssa. Nuorisotalo.net hiipui hiljalleen tekijöiden vähyyden vuoksi.
1999
Kulttuuriareena Glorian henkilökunta kävi 1999 tutustumassa Yleisradion multifoorumitoimintaan. Samoihin aikoihin aloite videopajojen yhdistämisestä sai "tuulta alleen" kun Leena Ruotsalainen alkoi vetää yhdistämishanketta.
2000
Yleisradion multifoorumin kanssa alettiin vuonna 2000 tehdä demoa nuorten verkkoareena Free Your Mindista. Hanketta luotsasi Itäkeskuksen videopajan työntekijä Risto Kurho. Demovaiheessa Gloriasta lähettiin useita kymmeniä suoria videostreaming-lähetyksiä.
2001
Free Your Mindin julkistamistilaisuus pidettiin 18.1.2001 kulttuuriareena Gloriassa. Tilaisuudessa puhuivat Yleisradion päällikkö Jorma Pilke ja nuorisotoimenjohtaja Lasse Siurala. Tilaisuus lähetettiin suorana videostreamina.
2003
Free Your Mindin toimintaan tuli suuri muutos, kun vuonna 2003 sivusto uusittiin asettelultaan, toiminnoiltaan ja grafiikaltaan. Sivusto siirrettiin itse räätälöityyn julkaisujärjestelmään ja nuorisoasiainkeskuksen palvelimille. Sivuston vastaavaksi päätoimittajaksi nimettiin Antti Salminen. Radiotoiminta käynnistettiin ja radion päätoimittajaksi nimettiin Jani Karppanen. Ohjelman tekijöitä oli ensimmäisenä vuotena noin 40
2004
Syksyllä 2004 Free Your Mind oli osana Yleisradion VoiceOut!-tv-ohjelman oheispalvelua.
2005
Videoita alettiin tehdä Real-videoformaatin lisäksi Windows Mediana ja QuickTimena.
Free Your Mind -lehti ilmestyi 1 000 kappaleen painoksena. Lehden päätoimittajaksi nimettiin Reijo Jumppanen.
Huhtikuussa 2005 Free Your Mind kuului pääkaupunkiseudulla paikallisradiotaajuudella 102,4 MHz.
2006
Sivusto uusittiin kokonaan. Uusina palveluina tulivat muun muassa podcastit, blogit ja keskustelufoorumi.
2007
Toimitus toteutti Helsingin metron Metro 25 vuotta -juhlavuotta. Radio kuului jälleen paikallisradiotaajuuksilla keväällä ja syksyllä. Valtakunnallinen digitaalisen taiteen festivaali DigiTaika toteutettiin Free Your Mindiin 22.–28.10.2007. Samalla videot muutettiin osaksi Flash video -formaattiin.
2008
Free Your Mind muutti muotoaan ja jatkoi HattuMedian konseptilla.
Toimituksen sijainti

Toimitus sijaitsi fyysisesti Helsingin keskustastassa Lönnrotinkadulla nuorten mediakeskus Hattutehtaalla.
Aiheesta muualla

|YLE| Free Your Mind - media-areena
Nettiradio Mikaeli - Leena Ruotsalaisen haastattelu (Arkistoitu – Internet Archive)
Ylioppilaslehti - Me sisällöntuottajat (Arkistoitu – Internet Archive)
Helsinki-infolehti (Arkistoitu – Internet Archive) - PDF sivut 10–11
Eurooppalainen jazz-yö – EBU Jazz Night

Eurooppalainen Jazzyö – EBU Jazz Night on Euroopan yleisradiounionin, (European Broadcasting Union, EBU) 1990-luvulla järjestämä jazzohjelmasarja, jota vuosittain toteutettiin samanaikaisesti kahdessa tai kolmessa EBUn jäsenmaassa. Kolmituntisessa ohjelmassa esiintyi eurooppalaisia ja kansainvälisiä jazzyhtyeitä ja muusikoita. Ohjelma välitettiin suorana noin kahteenkymmeneen EBUn jäsenyhtiöön eri puolilla Eurooppaa. Ohjelmasarjan suomalainen tuottaja oli Aarno Cronvall. Erkki Pohjanheimo toimi toisena tuottajana ja ohjaajana, kun Ylen TV1 Kansainvälinen musiikki oli vastuullinen päätuottaja 1994. Sarjan suomalaisena selostajana toimi Jaakko Tahkolahti.
Ohjelmasarjan tuotannot

1991 EBU Jazz Night Lähetyskaupungit Krakova ja Wien
Päätuottajat TVP (Puola) ja ORF (Itävalta)
Esiintyjät:
Michel Petrucciani, USA
Milan Svoboda Quartet, Tšekkoslovakia
Toots Thielemans Trio
John Surman Quartet, Englanti
United Rock & Jazz Ensamble, Saksa
Baltic Jazz Orchestra skandinaavisine solisteineen
Vienna Art Orchestra, Itävalta
Lähetys 21.6.1991 klo 00.55–4.00
1992 EBU Jazz Night Lähetyskaupungit Wien, Varsova ja Tallinna
Päätuottajat ORF (Itävalta), TVP (Puola) ja ETV (Viro)
Esiintyjät:
Joe Zavinul Syndicate, Itävalta
Jan Garbarek, Norja
Arvo Pilliroog ja Muthspiel Quartet, Viro
Tuottajat Barbara Pietkiewicz, Dieter Kullnigg, Heidi Pruuli ja Aarno Cronvall
Lähetys 20.6.1992 klo 00.15–3.20
1993 EBU Jazz Night Lähetyskaupungit Praha, Kööpenhamina ja Arjeplog
Päätuottajat ČT (Tšekki), DR (Tanska) ja SVT2 (Ruotsi)
Esiintyjät:
Chris Barber Jazz Band, Englanti
Svend Asmussenin yhtye, Tanska
Milan Svoboda Quartet, Tšekki
Naima-yhtye
Norrbotten Big Band, Ruotsi
Philippe Catherine, Englanti
Lena Willemark, Ruotsi
Tuottajat Radim Smetana, Inger Stilling, Urban Lasson ja Aarno Cronvall
Lähetys 19.6.1993 klo 00.15–2.55
1994 EBU Jazz Night Lähetyskaupungit Helsinki, Maastricht ja Budapest
Päätuottajat Yle TV1, NOS ja MTV.
Ohjelman pääohjaamo oli Helsingissä Ylen ulkotuotantoautossa Jazzklubi Storyvillen edessä. Siellä oli myös Ylen musiikkiauto. Kunkin maan kuva- ja äänisignaali tuli noihin ulkotuotantoautoihin, joista ne miksattiin kansainväliseen lähetykseen.
Esiintyjät:
Wynton Marsalis Septet
Denise Janah Quintet, Hollanti
Nueva Manteca, Hollanti
Perko–Pyysalo Poppoo.  Yhtyeessä soittivat: Jukka Perko (saksofonit), Severi Pyysalo (vibrafoni), Marko Timonen (rummut), Eerik Siikasaari (kontrabasso)
Trio Töykeät.  Yhtyeessä soittivat: Iiro Rantala (piano), Eerik Siikasaari (kontrabasso) ja Rami Eskelinen (rummut)
Thoedosii Spassov Duo (kaval ja lyömäsoittimet), Bulgaria
Creative Art Jazz Trio solistina Kati Bontovics, Unkari
The In Line Group solisteina Szakcsi sekä Gabor Winand, Unkari
Leningrad Dixieland Jazz Band
Tuottajat Aarno Cronvall ja Erkki Pohjanheimo
Lähetys 4.11.1994 klo 00.00–2.30
1995 EBU Jazz Night Lähetyskaupunki Lontoo
Tämänvuotinenmilloin? EBU Jazz Night poikkesi muusta sarjasta. BBC:n tuottamassa tunnin pituisessa ohjelmassa esiintyi vain Julian Joseph All Star Big Band, Englanti
Lähetys 8.9.1995 klo 23.40–00.40
1996 EBU Jazz Night Lähetyskaupungit Molde, Ljubljana ja Stuttgart
Päätuottajat NRK (Norja), TV SLO (Slovenia) ja SDR (Saksa)
Esiintyjät:
Jan Gunnar Hoff Group, Norja
Halle’s Comet -yhtye
Carla Bley, USA ja Slovenian Television Big Band, Slovenia
Primos Grasic Trio
Klaus Doldinger Passport -yhtye ystävineen, Saksa
Lähetys 18.7.1996 klo 00.00–2.30
Francis Cherry

Francis Cherry vuonna 1954.
Francis Adams Cherry (5. syyskuuta 1908 Fort Worth, Texas – 15. heinäkuuta 1965) oli yhdysvaltalainen demokraattisen puolueen poliitikko.
Cherry syntyi Fort Worthissa, Teksasissa, ja kasvoi Oklahomassa, josta hän valmistui high schoolista. Hän jatkoi opintojaan Oklahoma A&M Universityssä (nykyinen Oklahoman osavaltionyliopisto) ja valmistui Arkansas'n yliopistosta vuonna 1936.
Cherry muutti Jonesboroon ja toimi vuosina 1953–1955 Arkansas'n kuvernöörinä. Hän kuoli Jonesborossa.
Flanderin ympäriajo 2000

Flanderin ympäriajo 2000 oli järjestyksessään 84. maantiepyöräilyn Flanderin ympäriajo. Se järjestettiin 270 kilometrin reitillä Brüggestä Meerbekeen 2. huhtikuuta 2000. Andrei Tchmil voitti kilpailun neljän sekunnin erolla Dario Pieriin ja Romāns Vainšteinsiin.
Tulokset

|  | Ajaja | Joukkue | Aika |
| --- | --- | --- | --- |
| 1 |  Andrei Tchmil | Lotto-Adecco | 6.48.17 |
| 2 |  Dario Pieri | Saeco | + 4 |
| 3 |  Romans Vainsteins | Vini Caldirola-Sidermec | s.a. |
| 4 |  Erik Zabel | Team Telekom | s.a. |
| 5 |  Tristan Hoffman | Memorycard-Jack&Jones | s.a. |
| 6 |  Fabio Sacchi | Team Polti | s.a. |
| 7 |  Léon van Bon | Rabobank | s.a. |
| 8 |  Peter Van Petegem | Farm Frites | s.a. |
| 9 |  Zbigniew Spruch | Lampre-Daikin | s.a. |
| 10 |  Markus Zberg | Rabobank | s.a. |
Frank Onyeka

Frank Onyeka (s. 1. tammikuuta 1998) on nigerialainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Brentfordia.
Onyeka siirtyi vuonna 2016 kotimaastaan tanskalaisseura Midtjyllandiin, jonka edustusjoukkueessa hän pelasi ensi kerran kaudella 2017–2018. Joukkue voitti Tanskan liigamestaruuden vuosina 2018 ja 2020, ja jälkimmäisellä kerralla Onyeka kuului vakiokokoonpanoon. Midtjyllandin voittaessa Tanskan cupin vuonna 2019 Onyeka pelasi kolme viimeistä ottelua. Hän pelasi Tanskan Superliigassa kaikkiaan 95 ottelua ja teki niissä 14 maalia.
Onyeka siirtyi heinäkuussa 2021 Englannin Valioliigaan nousseeseen Brentfordiin. Hän pelasi ensimmäisen valioliigaottelunsa 13. elokuuta 2021 Arsenalia vastaan ja oli Brentfordin maalein 2–0 voittamassa ottelussa kentällä 80 minuuttia. Hän pelasi kauden 2021–2022 aikana kaikkiaan 20 valioliigaottelua, joissa hän oli 12 kertaa avauskokoonpanossa. Kaudella 2022–2023 hän pelasi 21 valioliigaottelua, joista kahdeksan ottelua avauskokoonpanossa.
Onyeka pelasi Nigerian maajoukkueessa ensimmäisen kerran lokakuussa 2020 ystävyysottelussa Algeriaa vastaan. Vuonna 2021 hän pelasi kolme MM-karsintaottelua. Vuonna 2022 hän pelasi viisi maaottelua, joista yksi kuului Afrikan-mestaruuskilpailuihin ja kaksi MM-karsintoihin. Hän on pelannut toukokuun 2023 loppuun mennessä kaikkiaan 11 maaottelua, joissa hän on ollut kuusi kertaa avauskokoonpanossa.
Jack Wilshere

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jack Andrew Garry Wilshere
Syntymäaika: 1. tammikuuta 1992 (ikä 32)
Syntymäpaikka: Stevenage, Hertfordshire, Englanti
Pelipaikka: keskikenttäpelaaja
Pituus: 172 cm
Junioriseurat
2001: Luton Town
2001–2008: Arsenal
Seurat
| Vuodet | Seura | O | (M) |
| 2008–2018 | Arsenal | 125 | (7) |
| 2010 | → Bolton | 14 | (1) |
| 2016–2017 | → Bournemouth | 27 | (0) |
| 2018–2020 | West Ham United | 16 | (0) |
| 2021 | Bournemouth |  |  |
Maajoukkue
| 2006–2007 | Englanti U16 | 2 | (0) |
| 2007–2009 | Englanti U17 | 9 | (0) |
| 2009 | Englanti U19 | 1 | (0) |
| 2009–2010 | Englanti U21 | 7 | (0) |
| 2010–2016 | Englanti | 34 | (2) |
 Seurajoukkueuran tilastot kattavat vain kansalliset sarjat, päivitetty 24. elokuuta 2020.  Maajoukkueuran tilastot päivitetty 24. elokuuta 2020.
Jack Andrew Garry Wilshere (s. 1. tammikuuta 1992) on englantilainen jalkapalloilija, joka on edustanut Englannin Valioliigassa pitkään Arsenalia sekä lisäksi Boltonia, Bournemouthia ja West Hamia. Hän on pelannut Englannin maajoukkueessa 34 ottelua ja tehnyt niissä kaksi maalia vuosina 2010–2016.
Varttuminen

Wilshere syntyi Stevenagessa, Hertfordshire ja asuu nykyisin Hitchinissä, missä hän varttui. Hän kävi Whitehillin peruskoulun ja yläasteen. Hän oli koulunsa jalkapallojoukkueen kapteeni ikäryhmissä 7-10.